Γρηγόρης (εταιρεία καφεστίασης)

Ο Γρηγόρης είναι ελληνική εταιρεία καφεστίασης που ιδρύθηκε το 1972 και διαθέτει περισσότερα από 360 καταστήματα σε Ελλάδα, Κύπρο, Γερμανία και Ρουμανία. Η εταιρεία αναπτύσσει το δίκτυό της μέσω της μεθόδου franchise και αποτελεί μία από τις μεγαλύτερες αλυσίδες του κλάδου στην ελληνική αγορά. Στην Ευρωπαϊκή κατάταξη, κατέχει τη 12η θέση μεταξύ των μεγαλύτερων αλυσίδων καφέ. Η γκάμα προϊόντων των καταστημάτων περιλαμβάνει καφέ, ροφήματα, πίτες, σάντουιτς, σαλάτες, γλυκίσματα και συσκευασμένα τρόφιμα.

 Ιστορία 

Η επιχείρηση πήρε το όνομα της από τον ιδρυτή της, Γρηγόρη Γεωργάτο, ο οποίος το 1972 άνοιξε το πρώτο κατάστημα Γρηγόρης στην Αθήνα. Το κατάστημα πουλούσε παραδοσιακές πίτες όπως, Τυρόπιτα, Λουκανικόπιτα, Ζαμπονοτυρόπιτα, Λουκουμάδες και Παγωτό.

Τη δεκαετία του 1990 ανέλαβε τη διοίκηση της εταιρίας, o Βλάσσης Γεωργάτος, ο οποίος οδήγησε το Γρηγόρη σε ταχεία ανάπτυξη, θέτοντας ως στρατηγικό στόχο το franchise.

 Σημαντικά γεγονότα 
 1972: Άνοιγμα του πρώτου καταστήματος Γρηγόρη
 1994: Έναρξη Συστήματος Franchise Γρηγόρης

 2001: Στρατηγική παρουσία σε αεροδρόμια, με τα δύο πρώτα καταστήματα στον Διεθνή Αερολιμένα Αθηνών.
 2005:Είσοδος στην Κυπριακή αγορά
 2015: Είσοδος στη Γερμανική Αγορά 
 2016: Rebranding & αλλαγή λογοτύπου 
 2017: Δημιουργία app & web εφαρμογής για Online παραγγελίες
 2018: Είσοδος στην αγορά της Ρουμανίας
 2019: Ενδυνάμωση της κατηγορίας wellbeing με νέες προτάσεις
 2021: Νέα εικόνα καταστήματος 
 2022: 50 χρόνια λειτουργίας 
 2024: Λανσάρισμα νέου concept καταστήματος: Καντίνα  
 Καταστήματα 
Τα καταστήματα Γρηγόρης είναι πάνω από 360 και βρίσκονται σε 4 Ευρωπαϊκές χώρες (στοιχεία 2025).
+352Ελλάδακέντρο|χωρίς-πλαίσιο|20x20εσ9Κύπροςκέντρο|χωρίς-πλαίσιο|30x30εσ4Ρουμανίακέντρο|χωρίς-πλαίσιο|20x20εσ2Γερμανίακέντρο|χωρίς-πλαίσιο|20x20εσ

 Tύποι καταστημάτων 
Κατάστημα Highstreet:Βρίσκονται σε κεντρικούς, εμπορικούς δρόμους με υψηλή επισκεψιμότητα.

Καντίνα: Κατάστημα μικρότερου μεγέθους, που λειτουργεί σε υπαίθριους χώρους, με στόχο την γρήγορη εξυπηρέτηση πελατών on the go.

 Εταιρική κοινωνική ευθύνη 
Ο Γρηγόρης έχει αναπτύξει δράσεις εταιρικής κοινωνικής ευθύνης με επίκεντρο τον άνθρωπο, την κοινωνία και το περιβάλλον. Οι πρωτοβουλίες αυτές περιλαμβάνουν τη στήριξη ευάλωτων κοινωνικών ομάδων, την ενδυνάμωση των εργαζομένων και την εφαρμογή πρακτικών για τη μείωση του περιβαλλοντικού αποτυπώματος.

 Διαθέτει ως κοινωνικό προϊόν τη μπάρα «Γρηγόρης – School Synergy Snacks», η οποία συσκευάζεται από νέους με αναπηρία και διατίθεται αποκλειστικά στο δίκτυο των καταστημάτων της. Η πρωτοβουλία υλοποιείται σε συνεργασία με τη School Synergy Snacks, Κοινωνική Συνεταιριστική Επιχείρηση Ένταξης Ευάλωτων Κοινωνικών Ομάδων (Κοιν.Σ.Επ.), με στόχο την κοινωνική και επαγγελματική ένταξη νέων από ευάλωτες ομάδες.

 Είναι μέλος της «Συμμαχίας για τη Μείωση Σπατάλης Τροφίμων» από την ίδρυσή της, με στόχο τη μείωση της σπατάλης τροφίμων.
 Συνεργάζεται με τα Παιδικά Χωριά SOS, υλοποιώντας δράσεις στήριξης για παιδιά σε ανάγκη.
 Κάθε χρόνο προσφέρει στη μη κερδοσκοπική οργάνωση «Μπορούμε» αδιάθετες μερίδες φαγητού.Το 2024 διέθεσε 63.160 μερίδες.
 Συνεργάζεται με την ένωση «Μαζί για το Παιδί», προσφέροντας το 2024, 25.565 γεύματα σε 1.897 παιδιά.
 Προωθεί τη μείωση πλαστικών μίας χρήσης, προσφέροντας μία γκάμα επαναχρησιμοποιούμενων σκευών, όπως θερμός νερού και ροφημάτων, και παρέχοντας κίνητρα στους πελάτες για την επαναχρησιμοποίησή τους.

 Παραπομπές 

 Εξωτερικοί σύνδεσμοι 


Κατηγορία:Ελληνικά εμπορικά σήματα
Κατηγορία:Ελληνικές επιχειρήσεις